ລົມພາຍຸໄຊໂຄລນ ຂະໜາດແຮງ ພັດຖະຫລົ່ມ ເກາະຟິຈິ
ອົງການ​ພະຍາກອນ​ອາກາດ ​ຂອງ Fiji ​ເຕືອນ​ປະຊາຊົນ ທີ່​ອາ​ໄສ​ຢູ່​ທາງ​ກ້ຳ​ຕາເວັນ​ອອກ​ຂອງ​ປະ​ເທດ ​ໃຫ້​ລະມັດລະວັງ​ລົມ​ທີ່​ມີ​ຄວາມ​ແຮງ​ສູງ​ແລະເປັນ​ອັນຕະລາຍ.
ລັດຖະບານ Fiji ໄດ້ປະກາດຫ້າມບໍ່ໃຫ້ປະຊາຊົນອອກນອກ ເຮືອນໃນທົ່ວປະເທດ ຂະນະທີ່ ລົມພາຍຸໄຊໂຄລນ ຂະໜາດ ແຮງ ກຳລັງເຄື່ອນເຂົ້າໄປໃກ້ໆປະເທດເກາະດັ່ງກ່າວ ທີ່ມີປະ ຊາຊົນ 900,000 ຄົນ ໃນຂະນະທີ່ຈຸດສູນກາງຂອງລົມພາຍຸໄຊໂຄລນ Winston ຍັງ ບໍ່ທັນພັດເຂົ້າຖະຫຼົ່ມ ສອງເກາະໃຫຍ່ເທື່ອນັ້ນ ແຕ່ Fiji ກໍມີລົມ ແຮງແລ້ວເຖິງ 220 ກິໂລແມັດຕໍ່ຊົ່ວໂມງພັດເຂົ້າປະທະຊຶ່ງໃນ ບາງໂອກາດມີຄວາມແຮງເຖິງ 300 ກິໂລແມັດຕໍ່ຊົ່ວໂມງ ຖ້ຽວບິນນາໆຊາດແມ່ນໄດ້ຖືກຍົກເລີກ ແລະຫລາຍໆຮ້ອຍຄົນ ໄດ້ຖືກຍົກຍ້າຍໄປຢູ່ສູນກາງຫລົບໄພລົມພາຍຸທີ່ໄດ້ຈັດຕັ້ງຂຶ້ນ ນາຍົກລັດຖະມົນຕີ Fiji ທ່ານ Vorege Bainimarama ກ່າວຕໍ່ປະຊາຊົນວ່າ ໃນຂະນະ ທີ່ປະເທດຊາດພວມປະເຊີນໜ້າກັບລົມພາຍຸທີ່ແຮງທີ່ສຸດຢູ່ນີ້ ພວກເຮົາຕ້ອງໄດ້ສາມັກຄີກັນ ແລະເບິ່ງແຍງກັນແລະກັນ ໃຫ້ມີຄວາມລະມັດລະວັງ ແລະກຽມພ້ອມ ອົງການພະຍາກອນອາກາດ ຂອງ Fiji ເຕືອນປະຊາຊົນ ທີ່ອາໄສຢູ່ທາງກ້ຳຕາເວັນອອກຂອງປະເທດ ໃຫ້ລະມັດລະວັງລົມທີ່ມີຄວາມແຮງສູງແລະເປັນອັນຕະລາຍ